དག་གིས་ཀྱང་། ལེགས་བཤད་མཆོག་དེ་ཉིད་མཐོང་བ་མེད་པ་དང་ལྡན་པའི་
ཕྱིར། ཞེས་པའམ་ཡང་ན་བློའི་ནུས་པ་ཆུང་བ་མེད་ཅིང་བློ་གྲོས་དང་ལྡན་པའི་
རང་སྡེ་བྱེ་བྲག་སྨྲ་བ་ལ་སོགས་པ་དེ་དག་གིས་ཀྱང་ཟབ་མོ་ཆོས་ཀྱི་བདག་་་་་་་
མེད་པའི་དེ་ཁོ་ན་ཉིད་མཐོང་བ་མེད་ལ་དེ་ཉིད་འདིར་བརྗོད་བྱར་ལྡན་ཞིང་།
རང་དོན་དུ་མགོ་ལ་མེ་ཤོར་བ་བཟློག་པ་ལྟར་ཐར་པ་བསྒྲུབ་པ་ལ་བརྩོན་
འགྲུས་ཤིན་ཏུ་ལྷག་པར་གྱུར་པ་དེ་དག་གིས་ཀྱང་ཐེག་པ་མཆོག་གི་དེ་ཁོ་ན་་་་
ཉིད་མཐོང་བ་མེད་ལ་དེ་ཉིད་འདིའི་བརྗོད་བྱར་ལྡན་པས་སོ། །ཞེས་བྱའོ། །
ཡང་ན་བདག་གིས་རྣམ་འགྲེལ་འདིར་རིགས་པ་དྲི་མ་མེད་པའི་ཚུལ་བཤད་་་་

-740-

ཚད་མ་རྣམ་འགྲེལ་ལས་གཞན་དོན་ལེའུའི་རྣམ་བཤད།
ཀྱང་གཞན་དག་གིས་རྙེད་པར་དཀའ་སྟེ། སློབ་དཔོན་ཕྱོགས་ཀྱི་གླང་པོས་ཇི་
ལྟ་བ་བཞིན་དུ་བཤད་པ་དག་ཀྱང་བློ་དང་བརྩོན་འགྲུས་ཤིན་ཏུ་ལྷག་པའི་་་་་་
མཁས་པ་དག་གིས་ཀྱང་མ་རྟོགས་པའི་ཕྱིར་རོ། །ཞེས་བཤད་པར་བྱའོ། །དེ་
སླར་ཡང་
བས་ན་ཇི་ལྟར་རྒྱ་མཚོ་ཆེན་པོ་ལས་ཆུ་བོ་ཆེན་པོ་བཞི་འབབ་ཅིང་།
དེ་ཉིད་དུ་ཐིམ་པར་འགྱུར་བ་( ༡༢༩ན) བཞིན་དུ་ཆོས་ཀྱི་གྲགས་པ་རང་གི་བློ་་
གྲོས་ཀྱི་ལུས་ཀྱི་རྒྱ་མཚོ་ལས་སྡེ་བདུན་གྱི་ཆུ་བོ་ཆེན་པོ་དག་འབབ་ཅིང་། སླར་
ཡང་དེ་ཉིད་ལ་ཐིམ་ཞིང་ནུབ་པ་ཉིད་དུ་འགྱུར་རོ། །ཞེས་བྱ་བ་དག་གིས་ནི།
གདུལ་བྱ་དག་རྟོགས་དཀའ་བར་མཐོང་ནས་མངོན་པའི་ང་རྒྱལ་གཞོམ་པ་་་་་
དང་། འདུན་པ་ཆེས་ཆེར་ཁྱད་པར་དུ་འབྱུང་བར་བྱ་བའི་ཕྱིར་རོ། །
གཉིས་པ་རྟོགས་ན་དོན་ཆེ་བར་བསྟན་པ་ནི།
དེ་ཙམ་དུ་རྟོགས་པར་
དཀའ་ན་བསྟན་པ་ལ་དོན་ཅི་ཞིག་ཡོད་སྙམ་ན། རྟོགས་པར་དཀའ་བ་དེ་ལྟ་
མོད་ཀྱི། རྟོགས་ན་དོན་ཆེན་པོ་དང་ལྡན་པ་ཡིན་ཏེ། ཇི་ལྟར་ཉི་མའི་དཀྱིལ་
འཁོར་ལ་ཆོས་ལྔ་ཉེ་བར་གནས་པ་ལྟར་རོ། །འདི་ལ་ཡང་ཆོས་ལྔ་ཉེ་བར་
གནས་པའི་ཕྱིར་རོ། །ཇི་ལྟར་ཞེ་ན། མཐའ་ཉིན་མོར་བྱེད་པའི་འོད་ཟེར་གྱིས་
ནི། ནགས་ཚང་ཚིང་མ་ལུས་པ་སྲེག་པར་བྱེད་པ་དང་། སྐྱེ་བོ་དག་གི་འཇུག་
ལྡོག་གི་གནས་དང་། གཟུགས་མ་ལུས་པ་གསལ་བར་བྱེད་པ་དང་། ཉིན་མོ་
སྤོང་བའི་སྲོག་ཆགས་འབྱུང་པོའི་ཚོགས་ཀྱིས་འཇིགས་པ་མེད་པར་བྱེད་པ་་་་་
དང་། འདབ་སྟོང་ཀུན་ཏུ་རྒྱས་པའི་པད་མོའི་ཚལ་དག་ཁ་འབྱེད་ཅིང་། ཀུན་
མུ་ཏ་རྣམས་ནི་རྒྱས་པར་བྱེད་པའང་ཡིནན་ནོ།
དེ་ལྟར་ཇི་ལྟ་བ་བཞིན་དུ་
གཞུང་ལུགས་འདི་ཡང་། ཚུལ་དང་ཚུལ་མིན་པ་རྣམས་འབྱེད་པར་མཁས་
པའི་དྲི་མ་མེད་པའི་རིགས་པའི་ཚ་ཟེར་གྱིས་ཕྱི་ནང་གི་ལྟ་བ་ངན་པའི་ནགས་
ཚང་ཚིང་སྟུག་པོ་གང་ཅི་ཡང་རུང་བ་དེ་དག་ཐམས་ཅད་རྩྭ་བཞིན་དུ་བསྲེག་་
པར་ནུས་པ་དང་། རྗེ་བཙུན་འཕགས་པ་འཇམ་པའི་དབྱངས་ཉིད་ཀྱིས་ཐུ་
-741-

མཁས་གྲུབ་རྗེའི་གསུང་འབུམ། ༼ད༽
བོར་རྗེས་སུ་བཟུང་བས་གདུལ་བྱ་ལ་( ༡༢༩༠) ཡང་དག་པའི་རིགས་པའི་ལམ་
རྨད་དུ་བྱུང་བ་སྟོན་པ་དཔལ་ལྡན་ཕྱོགས་ཀྱི་གླང་པོའི་གཞུང་ལུགས་ས་ཆེན་་་
པོ་ལྟར་དགེ་ལེགས་ཀུན་གྱི་རྟེན་ནམ་གཞིར་གྱུར་པ་དེ་ཉིད་ཉིན་མོར་བྱེད་་་་་་
པའི་རིགས་པའི་འོད་ཟེར་གྱི་ཡོན་ཏན་བྱེ་བ་ཕྲག་བརྒྱ་ཀུན་ནས་འཕྲོ་བ་དང་་
ལྡན་པ་དང་། བདེ་བར་གཤེགས་པའི་བསྟན་པ་ཉིན་མོའི་སྣང་བ་སྤོང་བའི་བློ་
ངན་མུ་སྟེགས་བྱེད་པ་དག་གི་ཕྱིར་རྒོལ་བའི་འཇིགས་པ་སྤངས་པ་དང་། ཤེས་
བྱ་མ་ལུས་པ་ལ་ལྟ་བའི་བློ་མིག་རིགས་པའི་རྩི་སྨན་གྱིས་རྣམ་པར་དག་པར་་་་
བྱས་པའི་མཁས་པའི་པད་མོར་ཀུན་ཏུ་རྒྱས་པར་བྱེད་པ་ཡིན་པའི་ཕྱིར་རོ། །
དེ་ཡང་ཚིགས་སུ་བཅད་པ་འདི་གཉིས་འགྲེལ་པ་ཆེན་པོ་ཕལ་ཆེ་བར་མི་་་་་་་་
འབྱུང་ཞིང་། དེའི་ཕྱིར་རྣམ་འགྲེལ་མཛད་པའི་ཞལ་ལས་འོངས་པའམ་མ་
འོངས་པ་གང་ཡིན་ཞེས་རྩོད་པའི་གནས་སུ་གྱུར་པ་ཡིན་ཞིང་༌། ཡ་མ་རིའི་
འགྲེལ་པར། སློབ་དཔོན་ལྷ་དབང་བློ་དང་བརྩོན་པ་དང་ལྡན་ཡང་། འགྲེལ་
བ་དགོངས་པར་སོན་པ་མ་བྱུང་ནས། སློབ་དཔོན་ཐུགས་བྱུང་བར་གྱུར་ཏེ།
བློའི་ནུས་པ་ཞེས་སོགས་ཀྱི་ཤོ་ལོ་ཀ་གཅིག་པོ་འདི་མཛད་པར་བཤད་ཀྱང་།
འགྲེལ་བ་བྱེད་པ་རང་ཉིད་ཀྱིས་འདོད་པས་རྣམ་པར་བརྟགས་པ་ཙམ་དུ་་་་་་་
ཟད་ལ། ཚིགས་སུ་བཅད་པ་ཐ་མ་ནི། དཔལ་ལྡན་ས་སྐྱ་པཎྜི་ཏས་ཚིག་གི་
མཇུག་ཉེ་བར་བསྡུ་བ་བཀྲ་ཤིས་པར་བྱ་བའི་ཕྱིར་དུ་མཛད་དོ་ཞེས་གྲགས་སོ།།

མཇུག་བྱང༌།
གང་ཡང་ཀུན་མཁྱེན་སྦྲང་རྩིའི་རྒྱལ་མཚན་ཡོན་ཏན་དྲི་བསུང་སྒྲོལ་བྱེད་་
ཁ་ལས་སྤྲིང་ཡིག་ནི། །ནོར་འཛིན་བུ་མོའི་རྣ་བ་དག་ལ་རྟོགས་པར་བྱས་པ་དེ་
ཡི་( ༡༣༠ན) ལྗགས་ཀྱི་པད་མ་གང་། །སྦྲང་རྩི་རྒྱ་ཆེན་ཐིག་ལེས་རྣམ་ཁེངས་རོ་
བཅུད་དང་བཅས་བློ་གྲོས་སྦྲང་བུའི་རྐང་པ་ལ། །དོག་པ་རྣམ་འགོད་རིགས་
-742-

ཚད་མ་རྣམ་འགྲེལ་ལས་གཞན་དོན་ལེའུའི་རྣམ་བཤད།
པའི་དར་དིར་ཕྱོགས་ཀུན་མཛེས་མའི་རྣ་བའི་བཅུད་ལེན་སྤྲོ་བར་བྱེད། །རབ་
དཀར་བསོད་ནམས་གངྒཱའི་ཆུ་བོས་ལན་གཅིག་མིན་པར་སྔོན་དུ་དག་བྱེད་་་་་
བསྒྲུབས་གྱུར་པ། །དེ་ཡི་རྣམ་དཔྱོད་རལ་པ་འཐུག་པོའི་རྩེ་མོ་དག་ལ་དཔལ་
སྟུག་བཀའ་ནི་རང་ཉིད་ཀྱིས། །རིགས་པའི་ཅོད་པན་དཀར་པོ་བཅིངས་པའི་
ཐོར་ཅོག་ཡོན་པོ་ས་གསུམ་གནོན་པའི་དཔལ་ཡོན་ཅན། །གང་གི་བློ་གྲོས་བློ་
ཡི་དཔུང་པ་ལེགས་བཤད་ནོར་འཛིན་ཁུར་ཆེན་དག་གི་ངལ་གསོར་འགྱུར། །
དེའི་ཕྱིར་འགྲོ་འདི་ཀུན་ཏུ་རྨོངས་པའི་མཚན་མོ་དང་བྲལ་སྟོན་དུས་མཁའ་་་་
ར་ཕྲེང་། །བརྒྱ་བྱིན་གཞུ་ཡིས་ཁྱབ་པར་བྲིས་
ལ་སྤྲིན་དཀར་ཕྲེང་། །བརྒྱ་བྱིན་གཞུ་ཡིས་ཁྱབ་པར་བྲིས་པའི་རི་མོ་རྣམ་བཀྲ་
ཕྱོགས་ཀྱི་བུ་མོའི་སྟོད་གཡོག་བཞིན།
།དབྱར་དུས་རྔ་སྒྲའི་ཡོལ་བ་དང་
།ཁ་དོག་རྣམ་བཀྲ་
མཚུངས་ལྟ་ངན་དྲི་མེད་ཡིད་ཀྱི་མཁའ་ལ་རིགས་པ་ཡི།
རི་མོར་བྱ་ཕྱིར་ལེགས་བཤད་འདི་ལ་བློ་གྲོས་ངལ་བ་ཅུང་ཞིག་བྱས། །གང་
དག་ཤུགས་དྲག་གཡོ་བའི་ཆུ་ལ་མཛུབ་རྩེའི་རྗེས་ཀྱིས་གཞུང་ལུགས་འདི་དོན་
འབྱེད་དོ་ལོ། །གཞན་ནི་རོལ་པའི་རླུང་གིས་བསྐྱོད་པའི་དྭངས་པའི་ཆུ་ནང་
གཟུགས་བརྙན་དག་ལ་ཟླ་བར་སེམས། །ཕལ་ཆེར་གཅོང་རོང་བྲག་ཆའི་སྒྲ་
བཞིན་གཞན་ཟེར་འཕྲོས་པའི་མུ་ཅོར་ངག་ནི་ཅི་ཡང་བྱེད། །དེ་དག་སྙིང་
ལ་བྱམས་པར་རབ་བཞག་བདག་ནི་དྲི་མེད་རིགས་པའི་ལམ་འདིར་གོམ་པ་་་་
བཀོད། །ནགས་ཀྱི་བུ་མོའི་སྐྲ་ཚོགས་རབ་རྒྱས་( ༡༣༠༠བ) མེ་ཏོག་སྙེ་མའི་ལན་
བུ་ལ་ནི་ལྷ་ཡི་བརྒྱུད་མངས་མགྲིན་པར་བྱེད་པའི་བུང་བ་དག །གཤོག་རྩེ་
བསྐྱོད་པའི་བསིལ་ཡབ་འཕུར་ལྡིང་ཧ་རི་ཙནྡན་ག་བུར་འཐུལ་བའི་དྲི་བཟང་
རྫི་ངད་ཕྱོགས་ཀྱི་མགྲོན་པོའི་འགྲམ་པ་ལ། །མི་མཉམ་འགྲོས་ཅན་མཛུབ་
མོས་བརྒྱུས་པའི་དངུལ་ཐིགས་མུ་ཏིག་ཕྲེང་བའི་རྣ་རྒྱན་རིང་པོ་འཕྲོགས་པ་་་་

ལྷོ་ཕྱོགས་མ་ལ་ཡའི་རླུང་། །སྙིང་ལ་རེག་པས་ཚ་ཟེར་ལྕགས་ཀྱུ་ཀླད་པར་ཟུག་
པའི་སྐྱེ་བོ་རྣམས་ནི་ངེས་པར་བདེ་ཞེས་འཇིག་རྟེན་པ་དག་ཡ་མཚན་སྒྲོགས། །
-743-

__མཁས་གྲུབ་རྗེའི་གསུང་འབུམ། ༼ད༽
ནུ་ཞོས་ཉོས་པའི་རི་དྭགས་ཕྲུ་གུ་མིག་ཟུམ་གྱུར་ཅིང་མེ་ཏོག་ཕོན་པོ་རྨ་བྱ་་་་་་་
རོལ་བའི་མཇུག་རྩེའི་རླུང་གིས་བསྐྱོད་པ་ཅན། །ནགས་ཚལ་གནས་ན་བསམ་
གཏན་བདེ་བས་ངེས་པར་སིམ་ལྡན་ཞི་བ་དེ་ལ་དཔེ་མེད་ཅེས་ནི་ཐུབ་པ་དག་
ཀྱང་གཏམ་དུ་བགྱིད། །སྙིང་རྗེ་རབ་དཀར་ལྷག་བསམ་དག་པའི་གྲུ་ཆེན་ལ་
ཞོན་དྲི་མེད་རིགས་པའི་སྐྱ་བ་འཛིན་འདོད་ཀུན་མཁྱེན་ནོར་བུ་དོན་གཉེར་་་་
བ། །གང་དེའི་སྙིང་ལ་ལེགས་བཤད་གཏམ་གྱི་ག་བུར་རྒྱུན་འདི་ཡང་དག་དྲན་
པའི་གདུང་སེལ་དགའ་བ་དེ་དག་རྣམས་ཀྱིས་དཔེར་བྱ་མིན། །ཟབ་ཡངས་
རིགས་པའི་ཆུ་གཏེར་ནས་འཐོན་ལོག་བློའི་རླུང་གིས་ནམ་ཡང་གཡོ་བ་མིན་་་་
པ་ཉིད། །གང་བློ་རིན་ཆེན་རི་བོའི་མདུན་སར་མཁས་རློམ་སྨྲ་བ་བུང་བ་རྒན་
པོའི་གཤོག་རླུང་དང་། །མཚུངས་པར་ཉེར་སྤྱོད་ཐུབ་བསྟན་རྒྱ་མཚོའི་གོས་
ཅན་འདི་ན་ལྷུན་པོ་གཞན་བཞིན་རྣམ་པར་སྣང་། །དེ་ཡིས་ལེགས་བྲིས་རི་མོ་
འདི་ཡང་འཇིག་རྟེན་གསུམ་ལ་རིགས་པའི་གསང་ཚིག་སྨྲ་བ་བཞིན། །
མ་ལི་གསར་པའི་དོག་པ་དག །རབ་འཁྱུད་ཙུ་ཏའི་འཁྲི་ཤིང་གིས། །
ནགས་མཐར་མིག་དཀྱུས་རིང་པོ་ཅན། །རི་དྭགས་མོ་ནི་ཁེངས་( ༡༣༡ན) ལྡན་
བྱེད། །རིགས་པའི་དོག་པའི་སྐེད་ཆིངས་ཅན། །ལེགས་བཤད་མུ་ཏིག་འཁྲི་
ཤིང་འདིས། །བློ་གྲོས་མིག་ཡངས་དཔྱིད་ཀྱི་ནི། །དཔལ་མོ་སྐལ་བཟང་བྱེད་
མིན་ནམ། །བློ་གྲོས་མིག་ནི་རྐང་དྲུག་པས། །ལེགས་བཤད་པད་མོ་ལ་འཐུངས་
པ། །དེ་ཡི་ཁ་ལས་སྐྱུགས་པའི་ཚིག །རིགས་ཚུལ་སྦྲང་རྩིའི་རོ་ལྡན་འབྱུང་། །
གང་བློ་དངུལ་ཆུའི་ཐིགས་པ་ནི། །ཁུ་ཆུར་དྲག་པོས་བཟུང་བ་ལྟར། །རྣམ་པར་
བཅད་པ་ཙམ་ཉིད་ཀྱིས། །ཞིག་ཅིང་ཞིག་ཅིང་འགྱུར་བ་གང་། །ད་ལྟའི་གཞུང་
ལུགས་མུན་སྤྲུལ་གྱི། །ཕྲེང་བ་རིང་པོར་བརྒྱུས་པ་ཡང་། །བསོད་ནམས་མིན་
པའི་དམོད་པ་ནི། །འཇིག་རྟེན་སྙིང་ལ་ལྷུང་བ་བཞིན། །རིགས་པ་ཡི་ནི་མིག་
ལོང་བས། འཆེལ་པ་ལུང་གི་དབྱུག་པ་དག །དྲང་པོ་མིན་པས་བློ་གྲོས་ཀྱི། །

-744-

ཚད་མ་རྣམ་འགྲེལ་ལས་གཞན་དོན་ལེའུའི་རྣམ་བཤད།
གོམ་པ་གཡང་དུ་ལྟུང་བྱེད་པ། །དེ་དག་ཚིག་གི་ལྦུ་བ་ནི། །ལྟ་ངན་བ་ཚྭའི་རོས་
ཁྱབ་གང་། །སྙིང་པོར་འཛིན་པ་རྣམས་ཀྱི་སྙིང་།
སྙིང་པོ་མེད་པའི་ཆུ་ཤིང་
བཞིན། །བློ་ངན་ཐུབ་པའི་གཞུང་ལུགས་ལ། །ལོག་པར་འཁུ་འདོད་གཡོ་ལྡན་
པའི། །ཚིག་ནི་ལེགས་པ་ཚོལ་རྣམས་ཀྱི། །ཡིད་ཀྱི་རྫིང་བུ་དྲི་མར་བྱེད། །ཕྲག་
དོག་དུག་གི་བུམ་པ་ནི། །སྙིང་ལ་ཡང་དག་བཟུང་གྱུར་པ། །དྲང་སྲོང་གདུག་
པ་དེ་དག་གི །དམོད་པའི་ཚིག་མདའ་ལྷུང་བ་ལ། །དམ་པ་སྤོབས་པ་དགེ་བ་
ཅན། །རིགས་པའི་བདུད་རྩི་འཐུང་གྱུར་པས། །ལེགས་པར་བྱས་པ་རྣམས་ཀྱི་
གཞུང་།
།འཁོར་བ་མི་བཟོད་འབྲོག་
།དྲང་པོར་འདོར་བར་བྱེད་པ་མིན།
དགོན་པས། །ཐར་འདོད་ཡིད་ཀྱི་ཤིང་རྟ་ནི། །དྲི་མེད་རིགས་པའི་ལམ་ནས་
དྲངས། །དེ་ལྟར་ཐམས་ཅད་མཁྱེན་པའང་བསྒྲུབས། །དེ་ཕྱིར་བདག་ལ་གྲགས་
པའི་གསུང་། །སླན་ཆད་བུ་ལོན་གྱུར་པ་ནི། །( ༡༣༡༠) ལྷག་མ་འགའ་ཡང་མ་
མཆིས་ཀྱིས།
།འོན་ཀྱང་ལེགས་བཤད་སྙིང་ལ་ཆགས། །ཕྱོགས་ཀུན་རྒོལ་བའི་
མགོ་བོ་ནི། གོ་བོ་ནི། །སྙིང་དང་ལྷན་ཅིག་འདར་བྱེད་ཅིང་།། །སྙིང་དང་ལྷན་ཅིག་འདར་བྱེད་ཅིང་། །ལོག་པའི་གཞུང་དང་སྲིད་
པ་དག །ལྷན་ཅིག་ཧྲུལ་པོར་བྱེད་པ་གང་། །འདི་ལྟར་རིགས་པའི་བགོ་སྐལ་
ནི། །གསུང་རབ་ནོར་འཛིན་མཐའ་དག་གི །ཁོར་ཡུག་རྣམ་པར་གནོད་བྱེད་
པ། །བློ་གྲོས་གོམ་པ་གཅིག་གིས་ཕྱིན། །
དེ་ལྟར་རིགས་པའི་ལམ་དུ་འབད་བྱས་རབ་དཀར་དགེ་བ་ཟླ་བའི་ཁུ་་་་་་
བས་སྙིང་གི་བུམ་པ་གང་གྱུར་པ། །དེ་ཡི་དཔལ་ལས་བདག་ནི་སྲིད་པར་བླ་
མའི་ཞབས་སྐྱེས་སེན་མོའི་འདབ་ཕྲེང་སྤྱི་བོས་མཆོད་པ་མི་གཏོང་བཞིན། །དེ་
ཡི་ལེགས་བཤད་ཁ་ལ་འགྱུར་བའི་སྤྲིང་ཡིག་འགྲོ་ལ་བརྩེ་བའི་ཡིད་ཀྱིས་ཀློག་་་
པར་བྱེད་པའི་གཞུང་ལུགས་འཛིན། །ཇི་སྲིད་ཀུན་གསལ་མཛེས་མའི་རྣ་ཆས་
འཇིག་རྟེན་དགའ་བྱེད་དེ་སྲིད་གཏམ་འདིའང་འགྲོ་ལ་རྣ་རྒྱན་ཐོབ་གྱུར་ཅིག།
རྒྱས་པའི་བསྟན་བཅོས་ཚད་མ་རྣམ་འགྲེལ་གྱི་རྒྱ་ཆེར་བཤད་པ་རིགས་་་་
-745-

མཁས་གྲུབ་རྗེའི་གསུང་འབུམ། ༼ད༽
པའི་རྒྱ་མཚོ་ཞེས་བྱ་བ་འདི་ནི། གངས་རིའི་ཁྲོད་ཀྱི་ཤིང་རྟ་ཆེན་པོ། རྒྱལ་བ་
སྲས་དང་བཅས་པའི་རིང་ལུགས་པ་བླ་ན་མེད་པ།
།དཔལ་ལྡན་མཁས་པ་

རྣམས་ཀྱི་ནང་ན། རྒྱལ་མཚན་གྱི་རྩེ་མོ་ལྟར་མངོན་པར་འཕགས་ཤིང་། ཕྱི་
དང་ནང་གི་རྟེན་ཅིང་འབྲེལ་བར་འབྱུང་བ་མཐའ་དག་ཆུ་ནང་གི་ཟླ་བའི་་་་་་
གཟུགས་བརྙན་ལྟར་ཐུགས་སུ་ཆུད་པའི་སེམས་དཔའ་ཆེན་པོ། དོན་གྱི་སླད་
དུ་མཚན་ནས་སྨོས་ཏེ། རྗེ་བཙུན་དམ་པ་ཀུ་མ་ར་ཏིའི་ཞལ་སྔ་ནས་དང་།
ངུར་སྨྲིག་གི་རྒྱལ་མཚན་འཆང་བ་རྣམས་ཀྱི་གཙུག་གི་ནོར་བུ། རྣམ་པར་
དཀར་བའི་འཕྲིན་ལས་ཀྱིས་སའི་སྟེང་མ་ལུས་པ་ཁྱབ་ཅིང་། རྒྱལ་བ་རྣམས་ཀྱི་
ལུང་དང་མངོན་པར་རྟོགས་པའི་ཆོས་མ་ལུས་པ། རྒྱལ་བ་ཉིད་ཀྱི་དགོངས་པ་
ཇི་ལྟ་བ་བཞིན་དུ་འཛིན་པ་ལ། ཟླ་དང་བྲལ་བའི་ཐམས་ཅད་མཁྱེན་པ་བློ་
བཟང་གྲགས་པའི་དཔལ་གྱི་ཞལ་སྔ་ནས་ལ་སོགས་པ། རྗེ་བཙུན་དམ་པ་
ཐུགས་རྗེ་ཆེན་པོ་དང་ལྡན་པ་རྣམས་ཀྱི་ཞབས་རྡུལ་སྤྱི་བོས་ལེན་པ། བདེ་བར་
གཤེགས་པའི་གསུང་རབ་མཐའ་དག་གི་དགོངས་དོན་དྲི་མ་མེད་པའི་རིགས་་
པས་འབྱེད་པ་ལ། · ཕས་ཀྱི་རྒོལ་བས་བརྫི་བར་མི་ནུས་པའི་བློ་གྲོས་ཀྱི་སྤོབས་
པ་དགེ་བ་ཅན། མང་དུ་ཐོས་པའི་བཙུན་པ་དགེ་ལེགས་དཔལ་བཟང་པོས་
རང་གི་སློབ་མ་བློ་གསལ་ཞིང་། དོན་དུ་གཉེར་བའི་སྡེ་སྣོད་འཛིན་པ་དུ་

མས་ཉེ་བར་བསྐུལ་བའི་ངོར།
གཙང་ཉང་སྟོད་རིགས་པའི་འབྱུང་གནས་ཀྱི་
སའི་ཆ།
ལྕང་ར་དཔལ་འབར་ལེགས་བཤད་སྒྲོགས་པའི་ཚལ་ཞེས་བྱ་བར་
སྦྱར་བའོ།
།འདིས་ཀྱང་བསྟན་པ་རིན་པོ་ཆེ་ཡུན་རིང་དུ་གནས་པར་གྱུར་
ཅིག། །།དགེའོ། །
-746-